CELEX: 32015R0878
Language: fi
Date: 2015-06-08 00:00:00
Title: Neuvoston asetus (EU) 2015/878, annettu 8 päivänä kesäkuuta 2015, Jemenin tilanteen johdosta määrättävistä rajoittavista toimenpiteistä annetun asetuksen (EU) N:o 1352/2014 muuttamisesta

9.6.2015   
            
            
               FI
            
            
               Euroopan unionin virallinen lehti
            
            
               L 143/1
            
         NEUVOSTON ASETUS (EU) 2015/878,
   annettu 8 päivänä kesäkuuta 2015,
   Jemenin tilanteen johdosta määrättävistä rajoittavista toimenpiteistä annetun asetuksen (EU) N:o 1352/2014 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Jemenin tilanteen johdosta määrättävistä rajoittavista toimenpiteistä 18 päivänä joulukuuta 2014 annetun neuvoston päätöksen 2014/932/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvoston päätöksellä 2014/932/YUTP pannaan täytäntöön Yhdistyneiden kansakuntien turvallisuusneuvoston 26 päivänä helmikuuta 2014 antama päätöslauselma 2140 (2014) Jemenin tilanteen johdosta määrättävistä rajoittavista toimenpiteistä ja säädetään päätöslauselman 2140 (2014) 19 kohdan nojalla perustetun komitean nimeämien henkilöiden maahantuloa tai kauttakulkua koskevista rajoituksista sekä näiden varojen ja taloudellisten resurssien jäädyttämisestä.
            
         
               (2)
            
            
               Neuvoston asetuksella (EU) N:o 1352/2014 (2) pannaan täytäntöön päätös 2014/932/YUTP.
            
         
               (3)
            
            
               Yhdistyneiden kansakuntien turvallisuusneuvosto antoi 14 päivänä huhtikuuta 2015 päätöslauselman 2216 (2015), jolla laajennettiin nimeämisperusteiden soveltamisalaa ja määrättiin kiellosta viedä aseita nimetyille henkilöille ja yhteisöille tai nimettyjen henkilöiden ja yhteisöjen hyväksi sekä niille, jotka toimivat näiden henkilöiden ja yhteisöjen puolesta tai näiden johdolla Jemenissä. Neuvosto päätti päätöksen 2014/932/YUTP muuttamisesta annetulla neuvoston päätöksellä (YUTP) 2015/882 (3) laajentaa nimeämisperusteiden soveltamisalaa tämän mukaisesti.
            
         
               (4)
            
            
               Jotkin näistä toimenpiteistä kuuluvat Euroopan unionin toiminnasta tehdyn sopimuksen soveltamisalaan, minkä vuoksi niiden täytäntöön panemiseksi tarvitaan unionin tason sääntelyä erityisesti sen varmistamiseksi, että talouden toimijat soveltavat niitä yhdenmukaisesti kaikissa jäsenvaltioissa.
            
         
               (5)
            
            
               Sen vuoksi asetus (EU) N:o 1352/2014 olisi saatettava tämän mukaisesti ajan tasalle,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 1352/2014 seuraavasti:
   
               1)
            
            
               Lisätään 1 artiklaan alakohta seuraavasti:
               
                           ”j)
                        
                        
                           ’teknisellä avulla’ kaikkea teknistä tukea, joka liittyy korjaamiseen, kehittämiseen, valmistukseen, kokoamiseen, testaamiseen, kunnossapitoon tai muuhun tekniseen palveluun ja joka voi olla muodoltaan ohjausta, neuvontaa, koulutusta, käytännön tietojen tai taitojen välittämistä tai konsulttipalveluja; tekninen apu sisältää avun antamisen suullisessa muodossa.”
                        
                     
         
               2)
            
            
               Lisätään artikla seuraavasti:
               ”1 a artikla
               Kielletään
               
                           a)
                        
                        
                           sellaisen teknisen avun antaminen, joka liittyy sotilastoimintaan tai aseiden ja kaikenlaisten niihin liittyvien tarvikkeiden, myös ampuma-aseiden ja -tarvikkeiden, sotilasajoneuvojen ja -laitteiden, puolisotilaallisten tarvikkeiden ja niihin tarkoitettujen varaosien toimitukseen, valmistukseen, huoltoon ja käyttöön, suoraan tai välillisesti liitteessä I luetelluille luonnollisille henkilöille tai oikeushenkilöille, yhteisöille tai elimille;
                        
                     
                           b)
                        
                        
                           sotilastoimintaan liittyvän rahoituksen tai rahoitustuen, mukaan lukien erityisesti avustusten, lainojen ja vientiluottovakuutusten sekä vakuutusten ja jälleenvakuutusten, myöntäminen aseiden ja niihin liittyvien tarvikkeiden myyntiin, toimitukseen, siirtoon tai vientiin taikka niihin liittyvän teknisen avun antamiseksi suoraan tai välillisesti liitteessä I luetelluille luonnollisille henkilöille tai oikeushenkilöille, yhteisöille tai elimille.”
                        
                     
         
               3)
            
            
               Lisätään 3 artiklan 1 kohtaan alakohta seuraavasti:
               
                           ”d)
                        
                        
                           toimet, jotka rikkovat päätöksen 2014/932/YUTP 1 artiklassa säädettyä aseidenvientikieltoa tai estävät humanitaarisen avun toimittamista Jemeniin tai humanitaarisen avun saantia tai jakelua Jemenissä.”
                        
                     
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 8 päivänä kesäkuuta 2015.
      
         
            Neuvoston puolesta
         
         
            Puheenjohtaja
         
         D. REIZNIECE-OZOLA
      
   
   
      (1)  EUVL L 365, 19.12.2014, s. 147.
   
      (2)  Neuvoston asetus (EU) N:o 1352/2014, annettu 18 päivänä joulukuuta 2014, Jemenin tilanteen johdosta määrättävistä rajoittavista toimenpiteistä (EUVL L 365, 19.12.2014, s. 60).
   
      (3)  Neuvoston päätös (YUTP) 2015/882, annettu 8 päivänä kesäkuuta 2015, Jemenin tilanteen johdosta määrättävistä rajoittavista toimenpiteistä annetun päätöksen 2014/932/YUTP muuttamisesta (katso tämän virallisen lehden sivu 11).